Πάντα θεωρούσαμε την καθοδήγηση
ως τη μετάδοση σοφίας από την παλαιά γενιά στη νέα,
αλλά έχει μεγάλο όφελος η αντιστροφή των ρόλων,
αφήνοντας τον αρχάριο να διδάξει τον ειδικό.
[Ο Τρόπος που Δουλεύουμε]
[Έγινε με την υποστήριξη του Dropbox]
Το εργατικό δυναμικό περιλαμβάνει μέχρι και πέντε γενεές
και γίνεται όλο και πιο ποικιλόμορφο
σε κάθε φάσμα των υποεκπροσωπούμενων ομάδων.
Αλλά αυτή η αλλαγή δεν καταφθάνει αρκετά γρήγορα
στα ανώτερα επίπεδα της εταιρείας.
Άρα υπάρχει ένα αυξανόμενο χάσμα μεταξύ ηγετών και προσωπικού
όσον αφορά τις αντιλήψεις και τις εμπειρίες τους.
Ο οργανισμός μας μπορεί να πέσει στην παγίδα
της παλαιωμένης σκέψης, των τυφλών σημείων,
και να υιοθετήσει πολιτικές
που μπορεί να αποξενώνουν τις υποεκπροσωπούμενες ομάδες,
όχι μόνο σχετικά με την ηλικία, την εθνικότητα ή το φύλο,
αλλά με κάθε είδους διαφορετικές απόψεις.
Η αντίστροφη καθοδήγηση μπορεί να είναι η λύση.
Αλλά δεν λειτουργεί τόσο απλά
όπως με το να βρεις έναν μέντορα και να ξεκινήσεις.
Πρέπει να έχεις ειλικρινή περιέργεια να μάθεις από αυτό το άτομο.
Πρέπει να είσαι πρόθυμος για αυτήν τη σχέση
προκειμένου να έχει αποτελέσματα.
Αυτό το γνωρίζω γιατί μου ζητήθηκε
μόλις τον πρώτο χρόνο της καριέρας μου στη Virgin Atlantic
να γίνω η πρώτη αντίστροφη μέντορας στον Διευθύνοντα σύμβουλο Κρεγκ Κρίγκερ.
Τον είχα συναντήσει μερικές φορές και τον παρουσίαζα σε μίτινγκ,
αλλά αυτό ήταν μια εντελώς διαφορετική κατάσταση.
Ο Κρεγκ μου είπε ότι δεν υπήρχε μαύρη γυναίκα στον άμεσο κύκλο του
κι ήθελε να μάθει την οπτική μου
για τη δημιουργία μιας κουλτούρας χωρίς αποκλεισμούς στην εταιρία.
Χωρίς καμία πίεση.
Να τι έμαθα για το πώς να κάνω να πετύχει η αντίστροφη καθοδήγηση.
Πρώτο μάθημα, βρείτε το ταίρι σας με σύνεση.
Βρείτε κάποιον που γνωρίζει τους βασικούς εκπροσώπους στον οργανισμό
για να βοηθήσει να βρεις το ταίρι σου.
Δεν χρειάζεται να είναι από το Τμήμα Προσωπικού
απλώς να γνωρίζει καλά εσένα και τις ομάδες σου
γιατί η χημεία έχει σημασία.
Επιλέχθηκα από τον διευθυντή Προσωπικού επειδή εξέφραζα ελεύθερα τις ιδέες μου
και για το πάθος μου στην εξέλιξη ηγετικών ικανοτήτων.
Επίσης εξασφαλίστε ότι ο μέντοράς σας
δεν είναι υφιστάμενος ή μέλος της ομάδας σας,
γιατί δύσκολα θα δεχθείτε εποικοδομητική κριτική
από κάποιον που θα πρέπει να κρίνετε το έργο του στο τέλος της χρονιάς.
Αν είστε στο οικονομικό, βρείτε κάποιον από το μάρκετινγκ.
Αν είστε μηχανικός, κάποιον από την εξυπηρέτηση πελατών.
Έτσι θα αναπτύξετε οπτικές έξω από την άμεση ομάδα σας
και οι διαφορετικές οπτικές βελτιώνουν τους ηγέτες.
Δεύτερο μάθημα,
θέστε κανόνες για να είναι απλά τα πράγματα.
Η πρώτη συνάντηση θα γίνει εκτός εταιρείας σε ουδέτερο έδαφος.
Αν είστε ο καθοδηγούμενος, ορίστε εσείς το πρόγραμμα.
Τι είναι αυτό που θέλετε να μάθετε;
Ίσως θα θέλατε να καταλάβετε τη σταδιοδρομία του μέντορά σας,
ή ίσως αν χρειάστηκε να ξεπεράσουν κάποια μεγάλα εμπόδια.
Ίσως θα θέλατε να καταλάβετε
πώς τους επηρεάζουν συγκεκριμένες πολιτικές της εταιρείας,
είτε άμεσα ή έμμεσα.
Να συμφωνήσετε ότι οι συζητήσεις σας θα είναι εμπιστευτικές
και εάν κάποια θέματα είναι εκτός ορίων,
όπως η οικογενειακή ζωή ή συγκεκριμένες απόψεις για άτομα.
Τρίτο μάθημα, ξεκινήστε με κάτι που σπάει τον πάγο.
Το θεωρώ σαν μια εκτενή εισαγωγή για τη ζωή σας.
Ποιοι είστε; Σημαντικές στιγμές στη ζωή σας;
Τι ελπίζετε και τι ονειρεύεστε;
Εστιάστε να βρείτε διαφορές και όχι ομοιότητες,
γιατί αυτή είναι η δύναμη της αντίστροφης καθοδήγησης.
Εγώ και ο Κρεγκ ανακαλύψαμε ότι είχαμε κοινό ξεκίνημα.
Και οι δύο είμασταν μετανάστες -
αυτός δεύτερης γενιάς που μεγάλωσε στις ΗΠΑ,
κι εγώ πρώτης γενιάς που ήρθα στην Αγγλία από την Τζαμάικα
στην ηλικία των τριών.
Αλλά από εκεί και μετά οι ιστορίες μας διαφέρουν.
Τέταρτο μάθημα, προσέξτε την αντιστροφή ρόλων.
Συχνά στις συζητήσεις μας ο Κρεγκ μου έδινε συμβουλές καριέρας.
Και έπρεπε να πω
«Κρεγκ, είναι πολύ ενδιαφέρον και θα ήθελα να το συζητήσουμε αργότερα,
αλλά στον περιορισμένο χρόνο μας μαζί θα ήθελες να σου εξηγήσω κάτι άλλο;»
Αυτό ήταν πολύ δύσκολο αλλά πρέπει να θυμάστε
ότι για αυτό το μικρό χρονικό διάστημα ως μέντορες
οι γνώσεις σας είναι πιο πολύτιμες για τον οργανισμό.
Πέμπτο μάθημα, βρείτε χρόνο για αναλογισμό.
Συμφωνήστε στα βασικά διδάγματα της κάθε συνεδρίας,
-είτε στο τέλος, είτε σε συμπληρωματικό μέιλ-
και προγραμματίστε τις συνεδρίες έτσι ώστε να έχετε χρόνο για αναλογισμό.
Ανακαλύψαμε οτι τρείς με τέσσερις εβδομάδες ήταν καλός ρυθμός.
Και τέλος, δώστε εύσημα όπου πρέπει.
Στην παραδοσιακή συμβουλευτική σχέση δεν αποδίδονται εύσημα στον μέντορα.
Ωστόσο, στην αντίστροφη καθοδήγηση, όπου ο καθοδηγούμενος έχει πολύ εξουσία,
τα αρμόζοντα εύσημα έχουν σημασία.
Οι προοδευτικοί οργανισμοί χρησιμοποιούν την αντίστροφη καθοδήγηση
ως μέσο δημιουργίας περιβάλλοντος χωρίς αποκλεισμούς.
Έρευνες έχουν δείξει
ότι όταν οργανισμοί υιοθετούν την αντίστροφη καθοδήγηση,
τα μέλη των υποεκπροσωπούμενων ομάδων
μοιράζονται τις απόψεις τους με μεγαλύτερη αυτοπεποίθηση.
Και όταν αυτό συνδυάζεται με στρατηγικές πλήρους ποικιλομορφίας και ενσωμάτωσης,
οδηγεί σε υψηλότερη διατήρηση σε αυτές τις ομάδες.
Προσωπικά ανακάλυψα
ότι η σχέση της αντίστροφης καθοδήγησης με τον Κρεγκ
με βοήθησε να έχω μια αίσθηση ευθύνης και ηγεσίας
στη δημιουργία κουλτούρας χωρίς αποκλεισμούς στη Virgin.
Όσο για τον Κρεγκ, μου έδειξε
ότι ακόμα και στο απόγειο της καριέρας σου
υπάρχουν ακόμα πολλά να μάθεις.